Iinjongo zale nkonzo kukwazisa uMphathi woBhaliso lweeNkampani malunga neenguqu kwishishini lakho elibhalisiweyo. Ezi nguqu zingasukela ekufakweni kwamalungu amatsha okanye kurhoxiso lwamalungu, ukuya kwigosa elitsha elimele iinkonzo, idilesi yokuposa, njalo-njalo.
Xa kukho iinguqu ezenziweyo ngokuphathelelene nequmrhu elingavulelekanga elibhalisiweyo - nokuba zayamene namalungu , okanye kwiinguqu malunga negosa elimele iinkonzo okanye idilesi yokuposa ye-CC - kuyimfuneko ukubhalisa ezi nguqu kwi-Ofisi yoBhaliso lwaMaqumrhu angaVulelekanga.
Zalisa iCandelo A ukubangaba kukho utshintsho kwigama le-CC okanye uhlobo lweshishini.
Zalisa ifom ekuthiwa yi-CK2A ngokuphathelelene neenguqu kwigosa elimele iinkonzo okanye kwidilesi yeshishini. Zalisa iCandelo B ngokuphathelelene neenguqu kwiinkcukacha zamalungu.
Hlawula imali efunekayo.
Kungathabatha iintsuku ezisibhozo ukuze kugqitywe inkqubo.